পুলিশ বাহিনী ও যুবকদের নিয়ে গঠন করেন গেরিলাবাহিনী। যুদ্ধকালীন মাঝামাঝি সময়ে তিনি বেঙ্গল রেজিমেন্টের সেনা সদস্যদের নিয়ে গঠন করেন নিয়মিত বাহিনী। তাদের কমান্ডারদের নামানুসারে নামকরণ করা হয় ‘এস’, ‘জেড’, এবং ‘কে’ ফোর্স। কিছুদিন পর তিনি কিছু সংখ্যক প্রাক্তন নৌ সদস্য ও গেরিলা যুবক নিয়ে একটি নৌ-কমান্ডো বাহিনী গঠন করেন। আগস্টের মাঝামাঝিতে তাঁরা নদীপথে শত্রুর চলাচল প্রায় রুদ্ধ করে দেন। নৌবাহিনী গঠনের পরও বিমানবাহিনী অভাব অনুভব করেন। শেষের দিকে দুটি হেলিকপ্টার, ও একটি অটার আর তাঁর নিজের চলাচলের জন্য একটি ডাকোটা নিয়ে ছোট্ট একটি বিমানবাহিনীও গঠন করেন।